Jaf la o bancă din județul Vrancea. Hoții au distrus un bancomat și au furat bani.
Poliția îi caută pe hoți. Au fost instituite filtre în tot județul. Nu a fost stabilită, deocamdată, suma de bani furată. Oamenii legii au deschis un dosar penal.
Polițiștii din Vrancea au făcut, sâmbătă dimineața, filtre în județ pentru depistarea unor persoane care au distrus un bancomat din comuna Păunești și au furat o sumă de bani.Potrivit Poliției Vrancea, alarma s-a dat sâmbătă dimineața, în jurul orei 4.00, printr-un apel la 112. În comuna Păunești, bancomatul din incinta unei bănci avea urme de distrugere.Deplasați la fața locului, polițiștii au stabilit că persoane necunoscute ar fi forțat mecanic fanta de eliberare a bancnotelor de la bancomat.Din primele cercetări a reieșit că o parte a bancomatului a fost distrusă, iar din interior ar fi fost furată o sumă de bani, care urmează să fie stabilită de reprezentanții băncii.Poliţiştii au instituit filtre în județ şi efectuează cercetări în vederea stabilirii identităţii şi depistării persoanelor implicate.În cauză a fost deschis un dosar penal pentru furt calificat.